KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2024. december 18-i ülésére)

TÁRGY: 
TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL
Kiskőrös Város Önkormányzata (továbbiakban: Önkormányzat) a Képviselő-testület 33/2020. (VI.24.) számú képviselő-testületi határozata értelmében üzletrész adásvételi szerződést kötött a Kunság-Média Nonprofit Szolgáltató Korlátolt Felelősségű Társaság (továbbiakban: Kft.) adásvétele tárgyában. Az Önkormányzat 100 % tulajdonjoga bejegyzésre került a cégnyilvántartásba.
A Polgári Törvénykönyvről 2013. évi V. törvény (továbbiakban: Ptk.) 3:109. § (1) bekezdésének rendelkezése értelmében a gazdasági társaság tagjainak döntéshozó szerve a legfőbb szerv. Ptk. 3:109. § (2) A gazdasági társaság legfőbb szervének feladata – többek közt - a társaság alapvető üzleti és személyi kérdéseiben való döntéshozatal. Ptk. 3:109. § (4) Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.
A köztulajdonban álló gazdasági társaságok takarékosabb működéséről szóló 2009. évi CXXII. törvény (továbbiakban: Taktv.) tartalmazza köztulajdonban álló gazdasági társaságokra vonatkozó speciális szabályokat. 

A Taktv. 4. § (1) bekezdése kimondja, hogy a köztulajdonban álló gazdasági társaságnál felügyelőbizottság létrehozása kötelező. A felügyelő bizottság legalább három természetes személy tagból áll. A Kft. javadalmazási szabályzatának III. 9. pontja alapján a felügyelőbizottság tagjainak és elnökének tiszteletdíját a Képviselő-testület határozza meg.

A Képviselő-testület a 95/2020. (X.09.) határozatával megválasztotta a Kft. felügyelőbizottsági tagjainak Csányi József Lászlót, Dedák Pált és Somogyi Zoltán Lászlót 2020. október 09. napjától 2024. november 30. napjáig tartó határozott időtartamra, a felügyelő bizottság tagjai díjazás nélkül végezték munkájukat. 
Csányi József László halálát követően a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben foglalt felhatalmazás alapján a polgármester az 50/2021. (V.14.) határozatával Kft. felügyelőbizottsági tagjának Lupták Györgyöt 2021. május 14. napjától 2024. november 30. napjáig tartó határozott időtartamra megválasztotta, aki munkáját szintén díjazás nélkül végezte.
A Kft felügyelőbizottság tagjainak megbízatása 2024. november 30. napjával lejár.

Fentiekre tekintettel a felügyelőbizottság tagjainak 2024. december 01. napjától 2029. november 30. napjáig meghatározott időtartamra Csányi József Lászlóné, Dedák Pál és Somogyi Zoltán László személyeket javaslom. A felügyelőbizottság tagjai díjazásban nem részesülnek.  

A Képviselő-testület a 144/2023. (XI.22.) számú képviselő-testületi határozatában kinevezte Kovács Enikő ügyvezetőt határozott időtartamra, 2024. január 01. napjától 2024. december 31. napjáig. 
A Ptk. 3:109. § (2) A gazdasági társaság legfőbb szervének feladata – többek közt - a társaság alapvető üzleti és személyi kérdéseiben való döntéshozatal. A Kft. javadalmazási szabályzatának III.9. pontja értelmében a vezető tisztségviselő díjazását a Képviselő-testület határozza meg. 
A Kft. ügyvezetőjének 2025. január 01. napjától – 2025. december 31. napjáig tartó határozott időtartamra is Kovács Enikőt javaslom, aki feladatát munkaviszonyban látja el. Személyi alapbérét bruttó 700.000 Ft/hónap összegben javaslom megállapítani. A munkaszerződés a határozat-tervezet 1. mellékletét képezi.

A Taktv. 4. § (1c) szerint a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének. A Képviselő-testület a 144/2023. (XI.22.) határozatával 2023. december 01. napjától 2024. december 31. napjáig a Sinkovicz Attila János könyvvizsgálót választotta meg a könyvvizsgálói feladatok ellátására. 
A 2025. január 1. napjától kezdődő időszakban a Kft. könyvvizsgálati feladatait az ügyvezető javaslata alapján 2025. december 31. napjáig Sinkovicz Attila János bejegyzett könyvvizsgáló látná el. A könyvvizsgáló díjazása évi 550.000 Ft + Áfa.

A fentiek miatt a Kft. alapító okiratának módosítása szükséges, a módosításokkal egységes szerkezetbe foglalt alapító okiratot a határozat-tervezet 3. sz. melléklete tartalmazza.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.
Kiskőrös, 2024. december 11.

Domonyi László s.k.,

polgármester
HATÁROZAT- TERVEZET
 A Képviselő-testület 

1. a Kunság-Média Nonprofit Kft. ügyvezetőjének megválasztja Kovács Enikőt (lakcím: 6200 Kiskőrös, Bajza József utca 43.) 2025. január 01. napjától 2025. december 31. napjáig határozott időtartamra. Személyi alapbérét havi bruttó 700.000 Ft-ban – azaz hétszázezer forintban - állapítja meg.
2. megválasztja Sinkovicz Attila János könyvvizsgálót - (címe: 6200 Kiskőrös, Szent István utca 15., MKVK ny.sz. 005047, Igazságügyi adó- és járulék, könyvszakértő ny.sz. 5283, Adószakértő ny.sz.: 3121394) a Kunság-Média Nonprofit Szolgáltató Kft. könyvvizsgálójának 2025. január 01. napjától 2025. december 31. napjáig határozott időtartamra. A könyvvizsgáló díjazását a fenti időszakra 550 000,-Ft + ÁFA összegben állapítja meg.

3. megválasztja a Kunság-Média Nonprofit Kft. felügyelőbizottsági tagjainak Csányi József Lászlónét (Lakcím: 6200 Kiskőrös, Komáromi u 40.), Dedák Pált (Lakcím: 6200 Kiskőrös, József Attila u. 98.) és Somogyi Zoltán Lászlót (Lakcím: 6200 Kiskőrös, Safári József u. 13.) 2024. december 01. napjától 2029. november 30. napjáig tartó határozott időtartamra és egyetért azzal, hogy a felügyelő bizottság tagjai díjazás nélkül végzik munkájukat.

4. egyetért azzal, hogy a gazdasági társaság alapító okirata a határozat-tervezet 2. melléklete szerinti tartalommal módosításra kerül.

5. felhatalmazza a Polgármestert ügyvezető munkaszerződés módosításának - határozat-tervezet 1. melléklete - aláírására és a határozat-tervezet 3. mellékletét képező egységes szerkezetbe foglalt alapító okirat aláírására. Felkéri az ügyvezetőt, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

